Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	         28. august 2008 nr 582

Loa andmine MTÜ-le SEE Teater ürituse
IV Nostalgiapäevad Haapsalus korraldamiseks 
ja liikluse sulgemiseks

Läbi vaadanud MTÜ SEE Teater (registrikood 80163513, Vaba 10, Haapsalu edaspidi Korraldaja) 25.08.2008 taotluse (reg nr 2-2/3805) ürituse IV Nostalgiapäevad Haapsalus korraldamiseks ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktidest 4.2 ja 4.3, Teede ja tänavate sulgemise maksumäärusest ning haldusmenetluse seadusest Haapsalu Linnavalitsus

korraldab:

1.	Lubada MTÜ-l SEE Teater korraldada 05.09.-07.09.2008 üritus IV Nostalgiapäevad Haapsalus järgmiselt:
1.1.	05.09.2008 kella 17.00-20.00 Aafrika rannas välinäitus-etendus „Tuli lahti“ (osalevad tuletõrjeautod ning tekitatakse murule vahumeri);
1.2.	06.09.2008 kella 11.00-21.00 Lossiplatsis etendused, kontserdid, esitlused ja võiduajamised, kella 11.00-22.00 Krahviaias endisaegsete sõidukite välinäitus, kella 20.00-01.00 Kõlakojas kontserdid ja tantsuõhtu;
1.3.	07.09.2008 toimuvad üritused SEE Teatris.
2.	Lubada korraldajal sulgeda:
2.1. 06.09.2008 kella 11.00-st kuni 13.00-ni Mulla tänav (paraadi rivistus, kell 12.00 algab paraadi liikumine politsei eskordi saatel marsruudil Lihula mnt (algusega Mulla tn) –Posti tn – Karja tn – Lossiplats, kust suundutakse Krahviaeda näituseks);
2.2.	06.09.2008 kella 10.00-st kuni kella 21.00-ni Lossiplats (v.a. linnaliini bussiliiklus) kontsertide, võistluste läbiviimiseks;
2.3.	06.09.2008 kella 10.00-st kuni kella 15.00-ni Võrrivõidusõidu marsruut Jaani tn – Vee tn – Rüütli tn – Linda tn – Kooli tn – Lossiplats.
3. Vabastada Korraldaja teede ja tänavate sulgemismaksust.
4. Korraldajal korraldada koostöös Lääne Teed OÜ-ga teede ja tänavate sulgemine. 
5. Korraldajal tagada ürituste toimumiskohtade territooriumi korrashoid ja koristus.
6. Ürituse ettevalmistamise ja läbiviimise ajal tagab avaliku korra ja avaliku korra eeskirja täitmise SEE Teater MTÜ juhatuse liige Marina Sillaste.

7. Korraldus teha teatavaks MTÜ SEE Teater (Vaba 10, 90502 Haapsalu), AS Haapsalu Autobaas (Lihula mnt 27, 90506 Haapsalu), AS GoBus (Raudtee 2, 90504 Haapsalu), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakond (Tööstuse 19, 90510 Haapsalu), Lääne Teed OÜ (Tallinna mnt 70, Uuemõisa, Ridala vald 90401 Läänemaa) korralduse koopia saatmisega posti teel, linnakeskkonna osakonnale (E. Kallaste) ning haridus- ja kultuuriosakonnale (A.Andrejev) korralduse koopia üleandmisega allkirja vastu.
8. Korraldus jõustub teatavakstegemisest. 
9. Korraldus avalikustada väljapanekuga linnavalitsuse fuajees.
10. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea linnapea ülesannetes				Erko Kalev
				Linnasekretär